
~ Cercetările privitoare la istoria noastră contemporană au 
întrat de o bucată de vreme în domeniul istoricilor străini 
cari până dăunăzi purtau un interes foarte redus trecutului 
nostru. 

Vremea nu pare deci să fie depărtată când acest trecut nu 
va fi cercetat numai pentru lucrări de amănunte, ca acelea 
despre care imi propun a vorbi azi, ci va pătrunde, cu proporțiile 


-Sare i se cuvin, în chiar prezentarea organică a istoriei univer- 


sale care, în locul capitolelor răzlețe si a punctelor de vedere 
unilaterale, va trebui, neapărat, să se scrie mâne. Se va vedeă 
astfel, limpede, rolul pe care l-am avut, atâția câți suntem si 
la locul unde ne-a pus soarta, în desfășurarea vieții generale 
a omenirii. 

Dintre perioadele în care se desface istoria contemporană 
a Românilor, aceea care, în legătură cu politica lui Napoleon 
al III-lea si cu războiul Crimeii, a atras atenţia mai mult, a 
fost a Unirii Principatelor si a Domniei lui Cuza-Vodă, pe- 
rioadă de realizări îndrăznețe, de hotărîtă afirmare, împotriva 
oricui, prin singurele mijloace ale inteligentii unei clase- do- 
minante, din nenorocire dispărută astăzi, a idealelor celor mai 
fireşti ale unei naţiuni. 

Intáiu un istoric englez, d-l M. G. East, dádeà, la Cambridge, 
in 1929, o lucrare mai restránsá, sprijinitá si pe inedite engleze, 


asupra Unirii singure (The Union of Moldavia and Wallachia). 


T A. R. — Memoriile Secţiunii Istorice. Seria III. Tom. XII. Mem. I3. 

In revista mea am analizat pe larg aceastá reusitá incercare, 
dela care avem de invátat multe cu privire la jocul, pentru noi, 
dar uneori si in dauna celor mai legitime revendicári románesti, 
al diplomatiei europene. Se vede de acolo cá, de fapt, cu toate 
statornicele simpatii ale Impáratului Francezilor pentru toate 
cauzele nationale, de care se incálzise in tinerete, n'a fost politica 
unui singur Stat din Europa, care, in acele vremi de grave 
deciziuni, să fi rămas necontenit aceeas. Tot mai eră ceva din 
secolul al XVIII-lea, al diplomaţiei pentru diplomație şi al 
influențelor personale, în acțiunea, atât de fină, dar şi atât de 
îndepărtată de tot ce eră viață reală, in depesele reprezentan- 
tilor, la Constantinopol şi aiurea, ai Puterilor care decideau 
de soarta Europei. Ni-ar fi plăcut să ne fi simțit mai indatorati, 
aşă cum multă vreme ne-am îndărătnicit a crede 1). 

După d-l East, doi tineri istorici francezi au dat opere de 
o importanță deosebită asupra acelorași evenimente. 

Pe d-l Marcel Emerit, astăzi însărcinat de cursuri la Uni- 
versitatea din Lille, l-a interesat mai ales, pe lângă programul 
de reformă agrară al lui Cuza-Vodă, rolul, de sfătuitor mai 
adesea, de critic, până la nedreptate, uneori, pe care pe lângă 
Domnul Unirii l-a jucat acel diplomat francez, de o mare inte- 
ligentá si de un suflet intelegátor pentru nevoile si dorintile 
noastre care a fost Victor Place, consul la Iași, apoi consul 
general la București. Autorul, care a stat câțiva ani la noi, 
făcând lecţii la Universitatea din capitala României, și care 
ceteste curent româneşte, eră în măsură să judece oamenii si 
împrejurările dincolo de litera mărturiilor pe care le avea 
înainte. Numai pe alocurea mi se pare că a văzut prea mult 
în omul atât de deștept sub înfățișarea de « nonşalanţă » care 
a fost Alexandru loan I-iu numai un elev, supus întâiu, apoi 
rebel, al presupusului învățător francez, de care ar fi avut nea- 
părată nevoie la fiecare pas (Victor Place et la politique fran- 
çaise en Roumanie à l'époque de l'Union, Bucureşti, 1931). 

D-l Paul Henry, care ni-a dat in 1930 o lucrare mai întinsă, 
L'abdication du prince Cuza et l'avénement de la dynastie de 
Hohenzollern au tróne de Roumanie, intovárásind-o cu un mare 


1) De acelaşi si The Osborne Conference and Memorandum of August 1857, in 
« English Historical Review», XLIII. 

număr de documente, a avut la îndemână si rapoarte austriace, 
pe care le-a căutat la Viena, dar și bogatul material, dăruit de 
Teodor Rosetti — un altul, foarte preţios, se păstrează încă de 
d-l A. C. Cuza —, care se află în Biblioteca Academiei noastre 
de mai multi ani de zile. E o lucrare de merit, la care va trebui 
să recurgem pentru amănuntele acestei epoce. Secretar, de 
mult timp, al Institutului francez din Bucureşti, d-l Henry, 
autor si al unei cărți foarte competente si uneori calde despre 
vechea pictură religioasă în Moldova, e informat și asupra 
realităților noastre, de ieri si de azi. Forma e deosebit de îngri- 
jită. Nouă, Românilor, ni-ar fi plăcut dacă spiritul obiectiv al 
scriitorului, ascutimea sa de critică psihologică ar fi cedat, cât 
de puţin, sentimentelor noastre cânde vorba de un personagiu 
din care marea noastră recunoştinţă a făcut un erou național. 

Dar nimeni până acum n'a cheltuit atâta timp, atâtea mij- 
loace materiale, atâta muncă pentru a elucidă puncte din istoria 
Românilor ca Americanul, profesor de istorie modernă a 
Europei la Universitatea din Texas, T. W. Riker, format 
la Universitatea din Oxford, care dă, chiar acuma 1), acolo, la 
Oxford, o lucrare de aproape şase sute de pagini format mic, 
cu litere mărunte, asupra « formațiunii României », între 1856 

-3-1866 (The making of Roumania, a study of an international 
problem, 1856—1866). 

Informaţia lui, căpătată cu cheltuială proprie si cu ajutorul 
Consiliului de cercetári de stiintá socialá si a fondului de cer- 
cetíri sociale dela scoala unde predá, a fost culeasá intr'o 
intindere care trezeste si forteazá admiratia: la Arhivele Mi- 
nisteriului de Afaceri Străine din Paris, în corespondența diplo- 
matică si consulară dela Public Record Office din Londra, în 
aşă-numitele « Bloomfield Papers», « Stratford Papers» şi « Russell 
Papers » din acelaş depozit, în hârtiile lui Layard dela British 
Museum, în Arhivele Regale din Windsor, în Arhiva de Răz- 
boiu şi cea de Stat din Viena, în Arhivele din Berlin. Notele 
luate de acolo sunt amestecate cu ştirile culese din cea mai mare - 
parte a bibliografiei europene privitoare la această epocă, până 


1) Inainte, in «English Historical Review», XLIII, The Concert of Europe and 
'-Moldavia in 1857, şi in «American Historical Revi&w», XXXIV, The Pacte 
of Osborne. 


1* 

și la cele mai mărunte broșuri de propagandă ale emigranților 
noștri revoluționari. Nu i-a scăpat nici câte ceva din lucrările 
noastre româneşti, ca Viaţa lui Cuza-Vodă de Bolintineanu, 
scrisorile lui Mihail Kogălniceanu si brosura mea despre 
acesta, studiul lui Xenopol despre Nicolae Cretulescu şi cu- 
noscuta Domnia lui Cuza-Vodd, colectia de tratate a lui Miti- 
lineu, ba chiar cercetarea lui R. Rosetti despre revoltele tárá- 
nesti, Cuzeștii d-lui Ghibánescu si culegerea de Tocmeli agri- 
cole din 1907, Actele si legiuirile privitoare la chestia țărănească 
din 1908, fragmentele din corespondenta lui Alexandru Ghica, 
date de mine ín aceste « Anale», XXIX. 

Evident cá toată informaţia românească nu se cuprinde, 
pe departe, în atâtea numai, dar sfortarea autorului, care nu 
arată să fi fost în România pentru a cercetă în bibliotecile 
noastre și pentru a răscoli în arhive, e vrednică de toată lauda. 

Expunerea e clară şi logică, împărțirea în capitole făcută cu 
mult discernământ. 

Dar totala necunostintá a condiţiilor noastre de viață il face 
să şovăiască la fiecare pas în capitolul de introducere despre 
vechea Românie, neştiind pe cine să creadă. Orice putință de 
a caracteriză oamenii îi este, de sigur, interzisă. Nu odată o 
critică neindreptátitá ne supără, şi autorul nu are măcar obiectiv- 
dreptate. Asà când e vorba de «caracterul oarecum medieval în 
politică si economie », de « letargia orientală » (p. 5), de igno- 
ranfa si coruptia Bisericii (p. 7), de lipsa spiritului public 
(p. 15). D-l Riker crede si acum în capitulatiile cu Turcii, 
până la cea din « 1571 » (p. 9). Totus spiritul istoric îl face să 
descrie just si viu episoade ca acela al încercării revoluţionare 
dela Iași în 1866. 


Trebuie să adaug cá în colecția de « Oxford Books» a mai 
apărut, in 1925, un studiu de 506 de pagini, pe care nu-l cu- 
nosc încă, al d-lui J. A. K. Marriott, despre chestia Orientului 
(The Eastern Question) si cá un profesor la Universitatea din 
California, d-l Vernon John Puryean, a dat, în acest an chiar, 
la Berkeley, un studiu, foarte documentat şi acesta, cu între- 
buintare si de izvoare inedite, despre « Anglia, Rusia şi chestia 
Strâmtorilor, 1844—1856 » (England, Russia, and the Straits 

Question, 1844—1856), în care se citează şi marea serie româ- 
nească de «Acte si documente relative la Istoria Renasterii 
României », pe lângă « Recueil de documents relatifs à la liberté 
de navigation du Danube», publicată de D.A. Sturdza la 
Berlin în 1904 si teza din Geneva, 191 5, a d-lui N. Dascovici, 
La Question du Bosphore et des Dardanelles, calificată de « prin- 
cipală (leading) disertaţie doctorală asupra subiectului », si 
cărțile d-lor Băicoianu, P. G. Cantilli si C. 'T. Theodorescu. 
De sigur că bogata informaţie nu e completă. De acolo aflu 
că în Rusia s'a tipărit asupra războiului Crimeii o carte de 
mare importanță prin intrebuintarea unui material cu totul 
inedit: A. M. Zaioncicovschii, « Războiul oriental, 1853—56 şi 
situația politică în acel timp» (Bocrousas Boina 1853—56 r. B 
CBABH C coBpeweHnoit eii nomuruueckoii OŐCTAHOBKOŤÑ), Petersburg, 
2 vol. 1908—1913, de care se foloseşte şi A. N. Sebunin, în 
«Rusia în Orientul apropiat» (Poccia na 6ruanem Bocrokie), Pe- 
tersburg, 1926. 


Nu pot încheiă aceste pagini de semnalare fără să exprim 
o părere de rău în ce priveşte indiferența cercetătorilor noștri 
mai tineri pentru această epocă fericită în care e atâta încă de 
descoperit. Ei preferă să revie necontenit asupra unor puncte 
de mai depărtat trecut în care descoperirea se face tot mai 
grea, iar silintile de a inovă depărtează de drumul cel drept. 
A şi venit vremea când străinii ne învață asupra « formării 
României ». Si noi, cei bătrâni, o simțim şi cu oarecare regret, 
care nu ne împiedecă de a li mulțumi călduros pentru marele 
ajutor ce ni-au dat. 

